Persverklaring: Suidoosterfees 2019 – ’n paar hoogtepunte om na uit te sien | LitNet
Die program van die 16de Suidoosterfees, wat hierdie jaar van 25 April tot 1 Mei 2019 gehou word, bevat uiteenlopende aanbiedinge en dit is ’n gebeurtenis wat jy nie sommer wil misloop nie.
Die Suidoosterfees is ’n fees vir almal. Hier is ’n paar hoogtepunte om na uit te sien!
Laai die volledige program hier af in PDF-formaat.
24 April 2019 (voorskou)
Met oa June van Merch, Basil Appolis, Vashti Prins en Dean John Smit
DIE GANGSTERS raak aktuele kwessies aan soos demokrasie, persoonlike vryheid en die verhouding tussen goed en kwaad wat steeds vandag in teater en verskeie diskoerse bespreek word en plaas dit onder die loep.
Met: Jefferson J Dirks Korkee
Lag kom vanself … trane is onvermydelik. Rooilug is die hartroerende, emosionele dog humoristiese storie van ’n familie se beproewings in ’n klein dorpie in die Ooskaap, gesien deur die oë van die stilswyende slagoffer.
Nataniël se Anthem konsert is geïnspireer deur die mees ikoniese “volksliedere” in die geskiedenis van film, teater, oorlog, geloof, kultuur, sport, jazz, blues en pop – dit vier grootsheid en sluit ook oorspronklike musiek deur Nataniël in.
DIE VROLIKE WEDUWEE (THE MERRY WIDOW)
Met oa Leah Gunter, Raimondo van Staden-Slabbert, Lauren Dasappa en Johannes van Staden-Slabbert
Na afloop van AGL Opera se komiese Die Fledermaus in 2018, is AGL Opera nou terug met Lehár se musikale, Die Vrolike Weduwee. Baron Mirko Zeta en sy vrou Valencienne hou by die Kaapse ambassade van die Prinsipaliteit van Pontévédriaanse weduwee Anna Glawari word ook by dié feesviering verwag.
LA SERVA PADRONA (Die diensmaagd as vrou van die huis)
Met oa Bongani Kubheka, Nombulelo Yende en Devon Florence
Umberto, ’n bejaarde vrygesel, is moerig vir sy huishulp Serpina omdat sy nie vandag vir hom sjokolade gebring het nie. Serpina het so arrogant geword dat sy reken sy is die vrou van die huis. Wanneer Umberto haar roep om sy hoed, pruik en jas te bring, verbied sy hom om die huis te verlaat en voeg daarby dat hy van nou af haar opdragte sal moet gehoorsaam.
Met: Amanda Strydom, Cecilia Rangwanasha (sopraan), Makudupanyane Senaoana (tenoor), Ané Pretorius (mezzosopraan) en Kaapstadse Operakoor
MI(SA) is ’n drieledige uitvoering bestaande uit die Missa Luba, die Misa Criolla en ’n nuwe Suid-Afrikaanse mis geskryf deur Antjie Krog met musiek deur Antoni Schonken: Die nuwe verbond – ’n Misorde vir die universum.
ATKV-Harmonie-Koorgala is die afsluitingskonsert van die Suidoosterfees en is een van die hoogtepunte op die feesprogram. Hierdie jaar gaan ons ’n haas uit die hoed trek wanneer die ses wenkore saam met die Weskus Jeug-en Jazz-orkes plus die wenner van ATKV-Muziq 2018, Cameron Williams (saksofoon) asook die wenner van ATKV-Muziqanto 2018, Bongani Kubheka (bariton) gaan optree.
Met: Sima Mashazi en Anna Davel
Die jazz-wêreld het onlangs die manjifieke Ella Fitzgerald se 100ste verjaardag gevier. Die First Lady of Song word nog elke dag wêreldwyd onthou deur middel van haar uitgebreide diskografie wat aan miljoene jazz-aanhangers oraloor vreugde verskaf.
SOWETO STRING QUARTET, ANTON GOOSEN & VRIENDE
Met Soweto String Quartet, Anton Goosen, Lynelle Kenned, Sonja Herholt en Early B
Madiba se gunsteling groep, die wêreldbekende Soweto String Quartet asook Liedjieboer, Anton Goosen het elkeen onderskeidelik groot spore in die Suid-Afrikaanse musiekwêreld getrap. Met hierdie produksie word die besondere musiekbydrae van die Soweto String Quartet en Anton Goosen gevier
Dozi en Refentse sing in Afrikaans, Engels, Zoeloe, isiXhosa en Tswana. “Jantjie” (in Zoeloe), “Halala Afrika”, “Ou Ryperd” (Zoeloe), “Knocking on Heaven’s Door” (Zoeloe), “Sonvanger” en “Lisa se klavier” is maar ’n paar van die treffers wat in hierdie brugbou-vertoning gehoor kan word.